#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. október10-i rendkívüli ülésére)

**TÁRGY: AZ 1714/2 HRSZ-ON NYILVÁNTARTOTT, KIVETT IPARTELEP MEGHATÁROZOTT TERÜLETRÉSZÉNEK TULAJDONJOG ÁTRUHÁZÁSA ADÁSVÉTEL ÚTJÁN A VARRIVÁL KFT. RÉSZÉRE**

A VARRIVÁL GÉPGYÁRTÓ, -FEJLESZTŐ ÉS KERESKEDŐ Kft. képviseletében Somogyi Szabolcs kérelmet nyújtott be Kiskőrös Város Önkormányzata (a továbbiakban: Önkormányzat) tulajdonát képező és a Kiskunhalasi Szakképzési Centrum vagyonkezelésében lévő Kiskőrös1714/2 hrsz-ú, 7922 m2 alapterületű, kivett ipartelep rendeltetésűingatlan területéből összesen 896 m2 területrész megvásárlása érdekében.

Kiskőrös Város Képviselő-testülete a92/2019. számú határozatával hozzájárultaz Önkormányzat tulajdonát képező fenti hrsz-ú korlátozottan forgalomképes törzsvagyonát képező ingatlanából 896 m2 területrész forgalomképes üzleti vagyonná történő átminősítéséhez, a telekalakítási eljárás lefolytatásához.

A Bács-Kiskun Megyei Kormányhivatal Kiskőrösi Járási Hivatal Földhivatali Osztálya előtt az 1714/2 és 1714/11 hrsz-on nyilvántartott ingatlanok telekhatárrendezése érdekében lefolytatott telekalakítási engedély 2019. október 02. napján véglegessé vált.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

Az1714/2 hrsz-ú ipartelep/tanterület területéből 896 m2 területrész értékesítése tárgyában a szakértőaz ingatlanrész forgalmi értékét nettó 4.050.000,-Ft összegben állapította meg.

A Rendelet 12. § (4) bekezdés b) pontjának értelmében a nettó 10.000.000,-Ft egyedi értékhatárt el nem érő vagyont értékesíteni versenytárgyalás kiírása nélkül, a nemzeti vagyonról szóló törvényben foglaltak figyelembevételével lehet. Az értékesítésre történő kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. október 8.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 1714/2 hrsz-on nyilvántartott kivett ipartelep rendeltetésű ingatlan területéből 896 m2 területrész VARRIVÁL GÉPGYÁRTÓ, -FEJLESZTŐ ÉS KERESKEDŐ Kft. részére történő értékesítéséhez 4.050.000,- Ft + Áfa, azaz Négymillió-ötvenezer forint + Áfa értékben, a határozat-tervezet mellékletét képező telekhatár rendezéssel vegyesadásvételi szerződésben foglalt feltételekkel,
2. felhatalmazza a polgármestert a határozat-tervezet mellékletét képezőtelekhatár rendezéssel vegyes adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal